Det er selvfølgelig vand, der er tale om. Havet er i disse dage det helt store trækplaster for turister i Skagen. Ved hjælp af meget koldt vand har skagboerne fundet ud af, hvordan de lokker flere turister til byen. De kalder det Skagen Vinterbaderfestival og både svenskere og nordmænd stømmer til for at være med på helsebøljen. - Det er godt for blodomløbet, og så er det sjovt, siger Else Kabbelgaard. De siger, det er dejligt. De siger det er sundt. Men det er i hvert fald også koldt - på grund af blæsten føles luften som minus 18 grader mens vandet er tre grader - og alligevel har de ikke noget tøj på. - Badetøjet afkøler, for huden bliver varm, men badetøjet er koldt, så det er faktisk varmere uden badetøjet, siger Hanne Mikkelsen, der har kørt turen fra Aalborg. - Det er meget mere behageligt uden tøj på, siger Lucy Lykkegaard mens hun tager godt med tøj på igen efter dukkerten. Knap 200 badere hoppede i vinterhavet, og hvis du sidder og er en lille smule misundelig - så kan du nå det endnu for Vinterbaderfestivalen fortsætter med aktiviteter til og med på søndag.

Opsummering:
Skagen har de seneste tre år udnyttet en helt særlig ressource, der 
kun kan benyttes på denne tid af året. En ressource der har lokket til turister fra hele norden.